นานาชาติร่วมส่งดีไซเนอร์ชั้นนำออกแบบชุดจากผ้าไหมไทย 
ภาพ : ดร.วิษณุ เครืองาม รองนายกรัฐมนตรี ร่วมส่งเสริมผ้าไหมในโครงการ มหกรรมผ้าไหม 2562 ที่ทำเนียบรัฐบาล.,เพื่อสืบสานพระราชดำริของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ซึ่งทรงส่งเสริมวัฒนธรรมในการแต่งกายโดยใช้ผ้าไหมไทย มูลนิธิช่วยเหลือนักท่องเที่ยว ร่วมกับ คณะเอกอัครราชทูตต่างประเทศประจำประเทศไทย คณะคู่สมรสเอกอัครราชทูตและสถานทูตต่างๆประจำประเทศไทย กระทรวงวัฒนธรรม กระทรวงเกษตรและสหกรณ์ กรมหม่อนไหม การท่องเที่ยวแห่งประเทศไทย จัด โครงการมหกรรมผ้าไหม ไหมไทยสู่เส้นทางโลก ครั้งที่ 9 ต่อเนื่องตลอดมาเป็นเวลา 10 ปี โดยมีวัตถุประสงค์ในการประชาสัมพันธ์ผ้าไหมไทยผ่านเส้นทางการทูตไปยังทั่วโลก และปีนี้มีสถานทูตเข้าร่วม 70 ประเทศ ดีไซเนอร์ชั้นนำนานาชาติที่คัดเลือกมาจากสถานทูตเข้าร่วมโครงการมากกว่า 60 คน โดยจัดงานเปิดตัวที่ทำเนียบรัฐบาล เมื่อเร็วๆ นี้,สำหรับงาน ,มหกรรมผ้าไหม ไหมไทยสู่เส้นทางโลก ปีที่ ๙ (9th Celebration of Silk, Thai Silk Road To The World), ในปีนี้ ประกอบด้วย งานแฟชั่นวีก ผ้าไหมไทยนานาชาติ ครั้งที่ 2 (2nd International Thai Silk Fashion Week) ที่จัดขึ้นตั้งแต่วันที่ 18-22 พ.ย. ณ Eden Zone 1 เซ็นทรัลเวิลด์ ภายในงานประกอบด้วย 27 รอบโชว์ โดยดีไซเนอร์นานาชาติ 42 คน และดีไซเนอร์ไทยมากกว่า 30 คน นอกจากนี้ยังมีการประกวด The Next Big Designer Contest ครั้งที่ 1 ให้นิสิตนักศึกษาทั่วประเทศร่วมออกแบบตัดเย็บชุดเสื้อผ้าร่วมสมัยโดยใช้ผ้าไหมไทยจากมูลนิธิส่งเสริมศิลปาชีพ ซึ่งมีนิสิตนักศึกษาเข้ามาสมัครมากมายและได้คัดเลือกผู้เข้ารอบ 34 ผลงาน พร้อมกันนี้ยังมีงานนิทรรศการไหมไทยสู่เส้นทางโลก แสดงผลงานออกแบบการตัดเย็บชุดเสื้อผ้าจากดีไซเนอร์นานาชาติ,ส่วนพิธีเปิดงานจะมีขึ้นในวันที่ 23 พ.ย. เวลา 18.00 น. ณ หอประชุมกองทัพเรือ ภายในงานได้รับเกียรติจากเอกอัครราชทูตมากถึง 35 คน มาร่วมสวมใส่ชุดเสื้อผ้า ผ้าไหมไทย และเดินแฟชั่นโชว์ในงานที่ออกแบบตัดเย็บจากดีไซเนอร์ชาวไทยและดีไซเนอร์จากประเทศตนเอง และดีไซเนอร์ชื่อดังระดับโลก จิมมี่ ชู ให้เกียรติมาร่วมงานและมอบรางวัลกับผู้ชนะเลิศการประกวดในโครงการ The Next Big Designer Contest ครั้งที่ 1 ด้วย.
เพื่อสืบสานพระราชดำริของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ซึ่งทรงส่งเสริมวัฒนธรรมในการแต่งกายโดยใช้ผ้าไหมไทย มูลนิธิช่วยเหลือนักท่องเที่ยว
ผ้าไหม,มหกรรมผ้าไหม ไหมไทยสู่เส้นทางโลก ปีที่ ๙,ผ้าไหมไทย,มูลนิธิช่วยเหลือนักท่องเที่ยว,เครื่องแต่งกาย,กรมหม่อนไหม,การท่องเที่ยวแห่งประเทศไทย